Tidligere i dag foreslog biblioteksleder Susanne Hjort Hansen at indføre en bogbus "light" i Jammerbrugt Kommune, hvor kun forudbestilte materialer ville blive leveret med en lastbil, og nu kommer Jammerbugt Kommunes kulturudvalgsformand på banen med et nyt forslag. - Jeg kunne godt se en mulighed i at tage Borgerservice og måske betjeningen omkring pas og alle de ting med i etableringen af en bogbus, så man også får det tættere ud på lokalsamfundene. Der er flere modeller for at være kreative i etableringen af en bogbus og måske på den måde få noget økonomi ind i det, siger Kim Bennike (Da. Folkep.) til P4 Nordjylland. Kulturudvalget drøfter sagen i eftermiddag.

Opsummering:
Jammerbugt Kommune har nedlagt syv biblioteksfilialer og bibliotekshullet skal lukkes. Flere forslag i spil.